[{"text_idx": "#000001", "text": "Madalad energiahinnad no\u0303rgestavad energeetikasektori ja po\u0303levkivio\u0303litootjate laenumaksevo\u0303imet"}, {"text_idx": "#000002", "text": "Madalate energiahindade to\u0303ttu on suurenenud energeetikasektori ja po\u0303levkivio\u0303litootjate laenu mittemaksmise risk ning so\u0303ltub ettevaates eelko\u0303ige energiahindade edasisest arengustEestis tegutsevate pankade antud laenude ja\u0308a\u0308k nendesse sektoritesse pole va\u0308ga suur ja on eri pankade vahel suhteliselt ha\u0308sti hajutatud"}, {"text_idx": "#000003", "text": "Kuigi madalate energiahindade mo\u0303ju on majapidamiste ja ettevo\u0303tete majanduslikule olukorrale ning laenumaksevo\u0303imele valdavalt positiivne, siis energeetikasektori ja po\u0303levkivio\u0303litootjatele[1], kelle toodangu hind so\u0303ltub energiahindade arengust, on see negatiivne. Viimasel paaril aastal on nende majanduslik olukord halvenenud ning ettevo\u0303tete ka\u0308ive ja kasum on va\u0308henenud rohkem kui ettevo\u0303tlussektoris tervikuna (vt joonis 1). Sealjuures olid 2015. aasta teisel poolel po\u0303levkivio\u0303litootjad kahjumis."}, {"text_idx": "#000004", "text": "Energeetika ettevo\u0303tted on teinud pa\u0308rast majanduskriisi palju investeeringuid. Nende rahastamiseks on nad kasutanud suuresti laene ja vo\u0303lakirjade emiteerimist. Selle tulemusel on nende vo\u0303lakohustused kriisieelse ajaga vo\u0303rreldes kahekordistunud ja ulatusid 2015. aasta lo\u0303pus u\u0308le 2,5 miljardi euro. Seeto\u0303ttu on ma\u0308rgatavalt suurenenud ka sektori finantsvo\u0303imendus ja vo\u0303lakoormus. U\u0308le poole vo\u0303lakohustustest moodustavad va\u0308lis\u00admaalt vo\u0303etud laenud ja emiteeritud vo\u0303lakirjad (vt joonis 2). Eestis tegutsevatest pankadest vo\u0303etud laenude ja\u0308a\u0308k oli 2015. aasta lo\u0303pus ligikaudu 370 miljonit eurot."}, {"text_idx": "#000005", "text": "Po\u0303levkivio\u0303litootjate vo\u0303lakohustused ja finantsvo\u0303imendus pole pa\u0308rast majanduskriisi nii palju suurenenud ning vo\u0303lakohustused ulatusid 2014. aasta lo\u0303pus ligikaudu 200 miljoni euroni. Samas pa\u0308rineb vo\u0303rreldes energeetikasektoriga suhteliselt suurem osa vo\u0303la\u00adkohustustest Eestist tegutsevatest pankadest. Kokku ulatuvad pankade positsioonid energeetikasektori ja po\u0303levkivio\u0303litootjate suhtes ligikaudu 4%ni laenuportfellist."}, {"text_idx": "#000006", "text": "Vaatamata ko\u0303rgele finantsvo\u0303imenduse ma\u0308a\u0308rale ja halvenenud majandustulemustele on energeetika ettevo\u0303tete ja po\u0303levkivio\u0303litootjate makseka\u0308itumine pu\u0308sinud suhteliselt hea ning vo\u0303etud kohustusi on valdavalt suudetud ta\u0308ita nii a\u0308ripartnerite, riigi kui ka pankade ees. Valitsus otsustas aprillis ajutiselt alandada po\u0303levkivisektoriga seonduvaid ressursitasusid, mis peaks ettevo\u0303tete majanduslikku seisu mo\u0303ningal ma\u0308a\u0308ral toetama."}, {"text_idx": "#000007", "text": "Edasine maksevo\u0303ime so\u0303ltub enim sellest, kui kaua pu\u0308sivad energiahinnad madalad. Pankade antud laenu nendesse sektoritesse pole va\u0308ga suured ja on eri pankade vahel suhteliselt ha\u0308sti hajutatud. Muude kodumaiste vo\u0303lako\u00adhustuste suhteliselt suur osakaal ta\u0308hendab, et energiasektori makseprobleemid mo\u0303jutaksid otseselt ka teiste sektorite varasid."}, {"text_idx": "#000008", "text": "[1] Energeetikasektori all on mo\u0303eldud elektrienergia, gaasi, auru ja konditsioneeritud o\u0303huga varustamise tegevusalasid ning po\u0303levkivio\u0303litootjate all koksi ja puhastatud naftatoodete tootmiste tegevusalasid."}, {"text_idx": "#000010", "text": "Pankade suurem kasum tuleb ebatavaliselt va\u0308ikesest intressikulust"}, {"text_idx": "#000012", "text": "Intressima\u0308a\u0308rade to\u0303us ei ta\u0308henda u\u0308ksnes pankade intressitulu suurenemist \u2013 kasvab ka nende intressikulu"}, {"text_idx": "#000013", "text": "Inimesed on hakanud pa\u0308rast ku\u0308mneaastast pausi taas ta\u0308htajaliselt hoiustama"}, {"text_idx": "#000015", "text": "Euroopa KeskpankFinantsinspektsioonEesti Panga muuseumEelarveno\u0303ukoguTeised keskpangad"}]